Dakota Fanning

Hannah Dakota Fanning (sündinud 23. veebruaril 1994 Georgias Conyersis) on USA näitleja ja modell. Ta alustas karjääri lapsnäitlejana seitsmeaastaselt.

 Auhinnad 

Esimese tähtsa rolli filmis tegi Dakota seitsmeaastaselt, mängides kõrvalosa filmis "I Am Sam". Selle rolli eest sai ta 2002 noore näitleja auhinna kuni 10-aastase tüdruku filmirolli kategoorias.

2002 mängis ta minisarjas "Röövitud". Selle rolli eest nimetati ta noore näitleja auhinna kandidaadiks teleseriaali naispeaosatäitja kategoorias ja parima ulmefilmi auhinna "Saturn" kandidaadiks teleseriaali naiskõrvalosatäitja kategoorias. Ta ei võitnud kumbagi.

2003 mängis ta filmis "Kübaraga kass". Selle rolli eest nimetati ta 2004 noore näitleja auhinna kandidaadiks filmirolli naispeaosatäitja kategoorias. Ta ei võitnud seda auhinda.

2004 mängis ta filmis "Tules". Selle rolli eest nimetati ta 2005 noore näitleja auhinna kandidaadiks filmirolli naispeaosatäitja kategoorias. Ta ei võitnud seda auhinda.

2005 mängis ta filmis "Nine lives". Selle rolli eest valiti ta samal aastal Locarno filmifestivali parimaks naisnäitlejaks.

Samal aastal mängis ta filmis "Peitusemäng". Selle rolli eest pälvis ta MTV filmiauhinna parima hirmunud rolli eest.

Samal aastal mängis ta filmis "Maailmade sõda". Selle rolli eest nimetati ta 2006 "Saturni" kandidaadiks parima noore näitleja kategoorias ja MTV filmiauhinna kandidaadiks parima hirmunud rolli eest. Neist esimese ta võitis, teist mitte.

2005 mängis ta veel filmis "Unistaja – tõestisündinud lugu". Selle rolli eest nimetati ta 2006 noore näitleja auhinna kandidaadiks filmi naispeaosatäitja kategoorias ja Nickelodeoni laste valiku auhinna kandidaadiks parima naisnäitleja kategoorias. Neist esimese ta võitis, teist mitte.

2006 mängis ta filmis "Charlotte koob võrku" Fern Arablet. Selle rolli eest nimetati ta 2007 noore näitleja auhinna kandidaadiks filmi naispeaosatäitja kategoorias ja Nickelodeoni laste valiku auhinna kandidaadiks parima naisnäitleja kategoorias. Ta võitis neist teise, aga mitte esimest.

2008 mängis ta filmis "Secret Life of Bees". Selle rolli eest sai ta 2009 noore näitleja auhinna filmi naispeaosatäitjana.

2009 tegi ta filmis "Coraline ja salajane uks" nimiosalise häälrolli. Selle rolli eest nimetati ta 2010 noore näitleja auhinna kandidaadiks häälrolli kategoorias. Ta ei võitnud seda auhinda.

2010 mängis ta filmis "The Runaways". Selle rolli eest nimetati ta MTV filmiauhinna kandidaadiks parima suudluse kategoorias. Ta ei võitnud seda auhinda.

 Kuulsus 

Dakota on meie aja Shirley Temple, kellega ta samuti kohtunud on. Ta teenib rohkem kõigist omavanustest ja paljudest vanematestki näitlejatest ning on juba mänginud koos paljude tippnäitlejatega nagu Sean Penn ("I am Sam"), Julia Roberts ("Charlotte koob võrku"), Tom Cruise ("Maailmade sõda"), Kurt Russell ("Unistaja – tõestisündinud lugu"), Robert De Niro ("Peitusemäng"), Brittany Murphy ("Uptown Girls") ja paljud teised. Dakota käis Tom Cruise'i ja Katie Holmesi pulmas ning on hoidnud nende tütart Surit. Ta on ka Steven Spielbergiga lõunatamas käinud.

 Isiklikku 
Dakotal on kolm aastat noorem õde Elle Fanning, kes on samuti näitleja.

Dakota kuulub organisatsiooni Starlight Starbright Children's Foundation.

 Filmid 

 Aasta Film Eestikeelne pealkiri Roll Märkused2001Father XmasClaireelühifilmTomcatsVäike tüdruk pargisI Am SamLucy Diamond DawsonDakota noorem õde Elle mängis sama tegelast nooremas eas2002Taken (TV)   "Röövitud"Allie Keys  lühisari  Elle Fanning mängis sama tegelast nooremas eas"Trapped""Lõksus"Abigail Jennings"Sweet Home Alabama""Armas kodu Alabamas"Melanie (lapsena)Hansel and GretelKatie2003Uptown GirlsLorraine Schleine, "Ray"The Cat in the Hat"Kübaraga kass"SallyKim Possible: A Sitch in TimePreschool Kim (hääl)2004Man on Fire"Tules"Lupita Martin Ramos, "Pita"My Neighbor TotoroSatsuki Kusakabe (hääl)ingliskeelne uusväljalase; režissöör Hayao MiyazakiIn the Realms of the UnrealJutustaja (hääl)2005"Hide and Seek""Peitusemäng"Emily CallawayLilo & Stitch 2: Stitch Has a GlitchLilo (hääl)Nine LivesMaria"War of the Worlds""Maailmade sõda"Rachel Ferrier"Dreamer""Unistaja - tõestisündinud lugu"Cale Crane2006"Charlotte's Web""Charlotte koob võrku"Fern ArableDakota noorem õde Elle mängib Ferni lapselast filmi alternatiivses lõppversioonis2007HounddogLewellenCutlassLacylühifilm2008The Secret Life of BeesLily Owens 2008  "Fragments"    algne pealkiri "Winged Creatures"2009"Coraline""Coraline ja salajane uks"Coraline (hääl)"Push""Tõuge"Cassie Holmes"The Twilight Saga: New Moon""Videviku saaga: Noorkuu"Jane 2010  "The Runaways"    2010  "The Twilight Saga: Eclipse"  "Videviku saaga: Päikesevarjutus"  
Külalisnäitlejana teleseriaalides
 Aasta Seriaal Roll Osa2000KiirabihaiglaDelia Chadsey"The Fastest Year" Ally McBealAlly (5-aastane)"Ally McBeal: The Musical, Almost" Strong Medicine Edie's Girl"Misconceptions" CSI: Crime Scene InvestigationBrenda Collins"Blood Drops"The PracticeAlessa Engel"The Deal"Spin CityCindy"Toy Story" 2001Malcolm in the MiddleEmily"New Neighbors"The Fighting FitzgeraldsMarie"Pilot"Family GuyVäike tüdruk"To Love and Die in Dixie" The Ellen ShowNoor Ellen"Missing the Bus"2004Justice League UnlimitedYoung Wonder Woman (voice)"Kid Stuff" SõbradMackenzie"The One with Princess Consuela" 

Kategooria:Ameerika Ühendriikide näitlejad
Kategooria:Sündinud 1994